PIB Headquarters
কোভিড – ১৯ সংক্রান্ত পিআইবি-র সংবাদ
নতুন দিল্লি, ১৩ই এপ্রিল, ২০২১
ভারতে দৈনিক টিকাকরণের হার সব থেকে বেশি। গত ২৪ ঘন্টায় ৪০ লক্ষের বেশি টিকাকরণের ফলে মোট ১০.৮৫ কোটি টিকা দেওয়া হয়েছে। টিকা উৎসব তৃতীয় দিনে প্রবেশ করেছে।
দেশে টিকা উৎসবের তৃতীয় দিনে মোট টিকাকরণের সংখ্যা ১০.৮৫ কোটি অতিক্রম করেছে।
• গত ২৪ ঘন্টায় ৪০ লক্ষের বেশি টিকাকরণ হয়েছে।
• ভারতে চিকিৎসাধীন সংক্রমিতের সংখ্যা ১২,৬৪,৬৯৮, যা বর্তমানে দেশে মোট সংক্রমণের ৯.২৫ শতাংশ। গত ২৪ ঘন্টায় ৬৩,৬৮৯ জন বেশি সংক্রমিত হয়েছেন।
• মহারাষ্ট্র, ছত্তিশগড়, কর্ণাটক, উত্তরপ্রদেশ এবং কেরালা – এই ৫টি রাজ্যে দেশে মোট সংক্রমিত চিকিৎসাধীনের ৬৮.৮৫ শতাংশ সংক্রমিত রয়েছেন। মহারাষ্ট্রে দেশে মোট সংক্রমিত চিকিৎসাধীনের ৪৪.৭৮ শতাংশ বাস করেন।
• ভারতে আজ পর্যন্ত ১,২২,৫৩,৬৯৭ জন সুস্থ হয়ে উঠেছেন। জাতীয় কোভিড মুক্তির হার ৮৯.৫১ শতাংশ।
• গত ২৪ ঘন্টায় ৯৭, ১৬৮ জন সুস্থ হয়ে উঠেছেন।
• গত ২৪ ঘন্টায় ৮৭৯ জন মারা গেছেন।
• গত ২৪ ঘন্টায় ১৩টি রাজ্য ও কেন্দ্রশাসিত অঞ্চলে নতুন করে কোভিডের কারণে কোনো মৃত্যুর খবর নেই। এই রাজ্য / কেন্দ্রশাসিত অঞ্চলগুলি হল – জম্মুকাশ্মীর, আসাম, লাদাখ, দাদরা – নগর হাভেলী – দমন – দিউ, ত্রিপুরা, মেঘালয়, সিকিম, নাগাল্যান্ড, মিজোরাম, মনিপুর, লাক্ষাদ্বীপ আন্দামান ও নিকোবর দ্বীপপুঞ্জ, অরুণাচলপ্রদেশ।
বিস্তারিত জানার জন্য ক্লিক করুন নিম্নলিখিত লিঙ্কে - https://pib.gov.in/PressReleasePage.aspx?PRID=1711475
দেশে ব্যবহারের জন্য টিকা সংখ্যা বাড়াতে ও টিকাকরণে গতি আনতে যে সব বিদেশী কোভিড – ১৯ টিকার জরুরীকালীন ভিত্তিতে ব্যবহার করা হচ্ছে, সেগুলির জন্য কেন্দ্র, আপৎকালীন পরিস্থিতিতে ব্যবহারের ক্ষেত্রে দ্রুত অনুমতির সিদ্ধান্ত নিয়েছে
কোভিড – ১৯ মহামারির মোকাবিলায় ভারত কার্যকর ও পরিকল্পিত উদ্যোগ গ্রহণ করেছে। গত বছর মে মাসে মুখ্য বৈজ্ঞানিক উপদেষ্টার নেতৃত্বে একটি টাস্কফোর্স গঠন করা হয়েছে। কোভিড নিয়ন্ত্রণ ও সংক্রমণ প্রতিরোধ কৌশলের ক্ষেত্রে টিকাকরণ একটি গুরুত্বপূর্ণ মাধ্যম। বর্তমানে জাতীয় নিয়ন্ত্রক সংস্থা ড্রাগস কন্ট্রোলার জেনারেল ইন্ডিয়ার পক্ষ থেকে জরুরী ভিত্তিতে কোভ্যাক্সিন ও কোভিশিল্ড ব্যবহারের অনুমতি দেওয়া হয়েছে। কোভিড – ১৯ টিকাকরণ সংক্রান্ত জাতীয় বিশেষজ্ঞ কমিটির ২৩তম বৈঠকে সিদ্ধান্ত নেওয়া হয়েছে, দেশে টিকাকরণে আরো গতি আনতে হবে। নীতি আয়োগের স্বাস্থ্য বিষয়ক সদস্য ড. পি কে পালের পৌরহিত্যে ১১ই এপ্রিল অনুষ্ঠিত বৈঠকে বিশ্ব স্বাস্থ্য সংস্থার আপৎকালীন পরিস্থিতিতে ব্যবহার সংক্রান্ত তালিকায় নথিভুক্ত বিভিন্ন বিদেশী টিকা দেশে সীমিত ব্যবহারের অনুমতি দেওয়া হয়েছে। এর ফলে দেশে টিকাকরণে গতি বাড়বে।
বিস্তারিত জানার জন্য ক্লিক করুন নিম্নলিখিত লিঙ্কে - https://pib.gov.in/PressReleasePage.aspx?PRID=1711381
জাতীয় নিয়ন্ত্রক সংস্থা ডিসিজিআই, আপৎকালীন পরিস্থিতিতে স্পুটনিক-ভি টিকার সীমিত ব্যবহারে অনুমতি দিয়েছে
কেন্দ্রীয় সরকার, কোভিড-১৯ এর বিরুদ্ধে লড়াইয়ে অগ্রণী ভূমিকা পালন করে আসছে। মারণ এই ভাইরাসের বিরুদ্ধে সরকার কন্টেনমেন্ট, নজরদারি, নমুনা পরীক্ষা, কোভিড আদর্শ আচরণ মেনে চলা এবং টিকাকরণের ওপর গুরুত্ব দিয়েছে। দেশে গত ১৬ জানুয়ারি থেকে টিকাকরণ অভিযান শুরু হয়েছে। জাতীয় নিয়ন্ত্রক সংস্থা ড্রাগস্ কন্ট্রোলার জেনারেল অফ ইন্ডিয়া  দুটি টিকার আপৎকালীন ব্যবহারে অনুমতি দিয়েছে। এই টিকা দুটি হল – সেরাম ইন্সটিটিউট অফ ইন্ডিয়া’র ‘কোভিশিল্ড’ এবং ভারত বায়োটেক ইন্টারন্যাশনাল লিমিটেডের উৎপাদিত টিকা ‘কোভ্যাকসিন’। এছাড়াও, দেশে একাধিক টিকার ক্লিনিকাল ট্রায়াল চলছে।
বিস্তারিত জানার জন্য ক্লিক করুন নিম্নলিখিত লিঙ্কে - https://pib.gov.in/PressReleasePage.aspx?PRID=1711483
মিশন কোভিড সুরক্ষা কর্মসূচির আওতায় জেনোভা বায়োফার্মাসিউটিকালস্ লিমিটেডের নোভেল এমআরএনএ-ভিত্তিক কোভিড-১৯ '‘এইচজিসিও১৯’ টিকার কার্যক্ষমতা যাচাইয়ের জন্য অতিরিক্ত তহবিল বরাদ্দ জৈব প্রযুক্তি দপ্তরের
এইচজিসিও১৯ : মানবদেহে প্রয়োগের জন্য প্রথম ও দ্বিতীয় পর্যায়ে নাম নথিভুক্তিকরণ শুরু
কেন্দ্রীয় জৈব প্রযুক্তি দপ্তরের সহায়তায় মিশন কোভিড সুরক্ষা কর্মসূচির আওতায় টিকা উদ্ভাবন কর্মসূচি রূপায়ণ করছে বায়োটেকনোলজি ইন্ডাস্ট্রি রিসার্চ অ্যাসিস্ট্যান্স কাউন্সিল । পুণে-ভিত্তিক বায়োটেকনোলজি সংস্থা জেনোভা ফার্মাসিউটিক্যালস্ লিমিটেড দেশের প্রথম এমআরএনএ-ভিত্তিক কোভিড-১৯ টিকা – এইচজিসিও১৯ উদ্ভাবন করেছে। এই টিকা ক্লিনিকাল স্টাডিজ বা কার্যকরিতা যাচাইয়ের জন্য কেন্দ্রীয় জৈব প্রযুক্তি দপ্তর অতিরিক্ত তহবিল বরাদ্দ করেছে। দপ্তরের পক্ষ থেকে ইন্ডিয়ান কোভিড-১৯ ভ্যাকসিন ডেভেলপমেন্ট মিশনের আওতায় মিশন কোভিড সুরক্ষা কর্মসূচির মাধ্যমে পুণের ঐ সংস্থাটিকে তহবিল বরাদ্দ করা হয়েছে। উল্লেখ করা যেতে পারে, মিশন কোভিড সুরক্ষার আওতায় সংস্থাটির পক্ষ থেকে কোভিড টিকা উৎপাদনের আগ্রহ প্রকাশ করে একাধিক আবেদনপত্র জমা করা হয়েছে। সংস্থাটির আবেদনপত্রের যথার্থতা বিশ্লেষণ করে দেখার পর মিশন কোভিড সুরক্ষা কর্মসূচির আওতায় জৈব প্রযুক্তি দপ্তরের পক্ষ থেকে তহবিল বরাদ্দের সিদ্ধান্ত হয়। এখন সংস্থাটির উৎপাদিত কোভিড-১৯ টিকা এইচজিসিও১৯ – এর কার্যকরিতা যাচাই করে দেখা হবে।
বিস্তারিত জানার জন্য ক্লিক করুন নিম্নলিখিত লিঙ্কে - https://pib.gov.in/PressReleasePage.aspx?PRID=1711413
পিআইবি-র আঞ্চলিক কার্যালয় থেকে প্রাপ্ত তথ্য
• মহারাষ্ট্র : মহারাষ্ট্রে জেলা পরিকল্পনা কমিটির ৩০ শতাংশ অর্থ করোনা প্রতিহত করার কাজে ব্যবহার করা হবে। উপমুখ্যমন্ত্রী অজিত পাওয়ার বলেছেন, করোনা সংক্রমিতের সংখ্য ক্রমশ বাড়তে থাকায় স্বাস্থ্য ব্যবস্থায় অতিরিক্ত চাপ সৃষ্টি হচ্ছে। তাই যুদ্ধকালীন তৎপরতায় পরিস্থিতির মোকাবিলা করা হচ্ছে। আগামী ১৫ দিন করোনার বিরুদ্ধে লড়াইয়ের যুদ্ধ অত্যন্ত গুরুত্বপূর্ণ। হাসপাতালে করোনার বেডের সংখ্যা বাড়নো হচ্ছে। রেমিডিসিভির ইনজেকশনের খুচরো বিক্রি বন্ধ করা হয়েছে। এর ফলে এই ইনজেকশন নিয়ে কালোবাজারি করা যাবে না। মহারাষ্ট্রে, ৫১,৫৫১ জন নতুন করে সংক্রমিত হওয়ায় দেশের মধ্যে এই রাজ্যে সব থেকে বেশি সংক্রমণ বৃদ্ধি পাচ্ছে।
• গুজরাট : গুজরাটে সোমবার ৬০২১ জনের নতুন করে সংক্রমণ হয়েছে এবং ৫৫ জন সংক্রমিত মারা গেছেন। আমেদাবাদে সব থেকে বেশি সংক্রমণের খবর পাওয়া গেছে ১৯০৭টি। রাজ্যে মুখ্যমন্ত্রী বিজয় রূপানী, এপ্রিল ও মে মাসে সব ধরণের অনুষ্ঠান নিষিদ্ধ ঘোষণা করেছেন। বিয়েবাড়িতে মাত্র ৫০ জন থাকতে পারবেন। সব ধরণের সরকারী, আধাসরকারী, বেসরকারী, রাষ্ট্রায়ত্ত্ব সংস্থায় মোট কর্মীর ৫০ শতাংশ কাজ করতে পারবেন। তবে, অত্যাবশ্যক পরিষেবাকে এর আওতার বাইরে রাখা হয়েছে।
• রাজস্থান : রাজস্থানে কোভিড থেকে আরোগ্য লাভের হার ৯৮.৫ শতাংশ থেকে কমে ৮৯.৩ শতাংশ হয়েছে। পর পর পাঁচ দিন রাজ্যে সংক্রমণ বাড়ছে। রাজ্যের স্বাস্থ্য মন্ত্রী ড. রঘু শর্মা জানিয়েছেন, গত ৪ দিনে দৈনিক ৪.৭ লক্ষ মানুষ টিকা পেয়েছেন। যারা করোনা বিধি মানছেন না, তাদের বিরুদ্ধে কঠোর ব্যবস্থা নেওয়া হচ্ছে। সংক্রমণ বৃদ্ধি পাওয়া জয়পুরে গাঙ্গগৌড় উৎসবে কোনো শোভাযাত্রা বের করা হবে না।
• মধ্যপ্রদেশ : মধ্যপ্রদেশে গত ২৪ ঘন্টায় সংক্রমণ যথেষ্ট বৃদ্ধি পেয়েছে। রাজ্যে নতুন করে ৬৪৮৯ জন সংক্রমিত হয়েছেন। এর মধ্যে ভোপালে এই সংখ্যা সবচেয়ে বেশি। জরুরী পরিষেবায় কিছু ছাড় দেওয়া হয়েছে। মধ্যপ্রদেশ মধ্যশিক্ষা পর্ষদের পরীক্ষা জুন মাস পর্যন্ত পিছিয়ে দেবার সম্ভাবনা দেখা দিয়েছে। রাজ্যের স্বাস্থ্য কমিশনার হিসেবে শ্রী আকাশ ত্রিপাঠী দায়িত্ব গ্রহণ করেছেন। তিনি সঞ্জয় গোয়েলের স্থলাভিষিক্ত হলেন।
• ছত্তিশগড় : করোনার জন্য রাজ্যে ১০৭ জন প্রাণ হারিয়েছেন। বর্তমানে ৯৯ হাজার সংক্রমিত চিকিৎসাধীন অথবা হোম আইসোলেশনে রয়েছেন। ছত্তিশগড়ের সমস্ত স্কুলগুলি বন্ধ করে দেওয়ায় স্কুলের ছাত্রছাত্রীদের মিড ডে মিলের আওতায় ৪০ দিনের খাদ্যসামগ্রী দেওয়া হবে। সোমবার ৯১০০টি রেমডেসিভির ইনজেকশন দেওয়া হয়েছে।
• গোয়া : গোয়ায় দেশের অন্যান্য অংশের সঙ্গে টিকা উৎসব উদযাপিত হচ্ছে। রাজ্যে রেমডেসিভির উৎপাদক সংস্থাকে ৫০০০ ওষুধ মজুত রাখা হয়েছে।
• কেরালা : কেরালার স্বাস্থ্য মন্ত্রী কে কে শৈলজা জানিয়েছেন, রাজ্যে আজ ২ লক্ষের বেশি কোভিড টিকা পাওয়া গেছে। রাজ্য সরকার, কোভিড সংক্রান্ত বিভিন্ন বিধিনিষেধ আরোপ করায় সভা সমাবেশ ইত্যাদি বন্ধ রাখার আবেদন জানানো হয়েছে।
• তামিলনাড়ু : পর পর ২ দিন ৬০০০ এর বেশি মানুষ নতুন করে সংক্রমিত হয়েছেন। এপর্যন্ত রাজ্যে ৩৯,৪৪,০০৫ জন কোভিড প্রতিরোধী টিকা পেয়েছেন। নতুন করে করোনা সংক্রমণ বাড়তে থাকায় এপারেল এক্সপোর্ট প্রমোশন কাউন্সিল, রাজ্যে আবারও লকডাউন ঘোষিত হতে পারে বলে আশঙ্কা প্রকাশ করেছে।
• কর্ণাটক : রাজ্যে নতুন করে ৯৫৭৯ জন সংক্রমিত হয়েছেন। ৫২ জন কোভিডের কারণে মারা গেছেন। তবে, ২৭৬৭ জন এই সময়ের মধ্যে সুস্থ হয়ে উঠেছেন। প্রয়োজন হলে রাজ্যে লকডাউন জারি হতে পারে বলে মুখ্যমন্ত্রী বি এস ইয়েদুরিয়াপ্পা জানিয়েছেন।
• অন্ধ্রপ্রদেশ : রাজ্যে ৩৩,৭৫৫টি নমুনা পরীক্ষার পর ৩২৬৩ জনের নতুন করে করোনা সংক্রমণ ধরা পড়েছে। বিজয়ওয়াড়ায় মুসলিম জয়েন্ট অ্যাকশন কমিটির প্রতিনিধিরা রমজানের সময়ে মসজিদে প্রবেশের ক্ষেত্রে নীতি নির্দেশিকা নিয়ে আলোচনা করেছেন। ১৪ই এপ্রিল থেকে রমজান মাস শুরু হচ্ছে। এই সময়ে মসজিদে কোভিড মান্য বিধি কঠোরভাবে মেনে চলা হবে।
• তেলেঙ্গানা : হায়দ্রাবাদে ৩.৬২ লক্ষ কোভিড টিকার ডোজ এসে পৌঁছেছে। সরকারকে আরটি-পিসিআর টেস্ট বাড়ানোর জন্য রাজ্যপাল নির্দেশ দিয়েছেন। ইন্ডিয়ান মেডিকেল অ্যাসোসিয়োশন ১৮ বছর এবং তার বেশি সকলকে টিকাকরণ কর্মসূচীর আওতায় আনার জন্য প্রয়োজনীয় ব্যবস্থা নিতে কেন্দ্রকে অনুরোধ জানিয়েছে।
CG/SS/SFS
(Visitor Counter : 142